קרולין גודמן

קרולין גודמן (באנגלית: Carolyn Goodman; נולדה ב-25 במרץ 1939) היא פוליטיקאית יהודייה אמריקאית המכהנת כראש עיריית לאס וגאס מאז 2011. בעלה, אוסקר גודמן, כיהן לפניה בתפקיד זה במשך 12 שנים. היא המייסדת, הנשיאה והנאמנה אמריטה של בית הספר מדוז (אנ'). נולדה ב-1939 בשם קרולין גולדמרק למשפחה יהודית בניו יורק. למדה בבית הספר ברירלי (אנ'), וב-1961 קיבלה תואר ראשון באנתרופולוגיה ממכללת ברין מאר. נישאה לאוסקר גודמן, והשניים עברו ב-1964 מפילדלפיה ללאס וגאס, שם הפכו עד מהרה הפכו לפעילים בפדרציה היהודית המקומית. בסופו של דבר, היא הפכה למנהיגת מחלקת הנשים של הפדרציה היהודית המקומית, תפקיד בו כיהנה במשך מספר שנים. ב-1973 סיימה את לימודיה באוניברסיטת נבדה בלאס וגאס עם תואר שני בייעוץ. בשנת 1984 ייסדה את בית הספר מדוז, לתלמידים מטרום-גן ועד כיתה י"ב, וכיהנה כנשיאה וכנאמנה שלו עד 2010. היא קיבלה את פרס המחויבות לחינוך לשנת 2009 מהדרך המאוחדת של דרום נבאדה. ב-7 ביוני 2011 נבחרה לראשות עיריית לאס וגאס עם 60% מקולות הבוחרים, בבחירות חוזרות מול כריס ג'יונצ'יגליאני, ונכנסה לתפקידה ב-6 ביולי 2011. היא נבחרה מחדש ב-2015, כשהתמודדה מול סטברוס אנתוני וכמה מתמודדים קטנים, ובאפריל 2019 נבחרה לכהונה שלישית וסופית (ובגלל מגבלת משך כהונה), עם 83.5% מהקולות נגד כמה מתמודדים קטנים, כולל הפוליטיקאי המקומי פיל קולינס. ב-24 באוקטובר 2011 גודמן בירכה את הנשיא ברק אובמה בנמל התעופה הבין-לאומי מקארן. בהתייחסה להערות השליליות שאמר אובמה על לאס וגאס שנתיים קודם לכן, שהכעיסו את בעלה, ראש העיר הקודם, היא אמרה לאובמה ש"הלוח חדש לגמרי ונקי". ב-15 ביולי 2015 תמכה במועמדות של רובן קיהואן (אנ') לבית הנבחרים של ארצות הברית. קיהואן ניצח את הנציג המכהן קרסנט הארדי. ימים אחדים לאחר מכן תמכה במועמדות של ג'ו הק לסנאט של ארצות הברית. ב-3 באוגוסט 2016 סירבה לתמוך בהילרי קלינטון או בדונלד טראמפ בבחירות לנשיאות ארצות הברית ב-2016,. באוקטובר 2017 נדרשה להתמודד עם תוצאותיו של הטבח בסטריפ של לאס וגאס. במהלך כהונתה כראש העיר קידמה גודמן את לאס וגאס כבית לקבוצות ספורט מקצועיות. קבוצת וגאס גולדן נייטס של ליגת ההוקי הלאומית (NHL) החלה לשחק הוקי מקצועני בעונת 2017–2018 ב-T-Mobile ארנה, וקבוצת אוקלנד ריידרס של ליגת הפוטבול הלאומית (NFL) עברה ללאס וגאס ב-2020 כדי לשחק באצטדיון אליג'אנט, אם כי אף אחת מקבוצות אינה בגבולות העיר לאס וגאס: שתיהן שוכנות בפרדייז, נבדה, מחוץ לתחום השיפוט של לאס וגאס. גודמן ניסתה לפתות קבוצת כדורגל ללאס וגאס מספר פעמים, כולל הצעות לקבוצות בליגת הכדורגל הבכירה (MLS), ובסופו של דבר השיגה קבוצה בליגה השנייה, Las Vegas Lights FC של ליגת הכדורגל המאוחדת (USL), שהחלה לשחק ב-2018. גודמן גם הפגינה תמיכה מסוימת - אם כי פחות משמעותית - למעבר לעיר של קבוצת הבייסבול אוקלנד אתלטיקס, מה שצפוי להתרחש ב-2028. גודמן אינה כשירה עוד להתמודד לבחירה מחדש בשל הגבלת משך כהונה לשלוש קדנציות. בשנת 2019, כהונתה האחרונה הוארכה בשנה עקב חוק מדינה שהעביר את כל הבחירות המוניציפליות שנערכו בשנים אי-זוגיות לשנים זוגיות, כלומר כהונתה תסתיים ב-2024. ב-22 וב-23 באפריל 2020, בראיונות עם קייטי טור מ-MSNBC ואנדרסון קופר מ-CNN במהלך מגפת הקורונה בארצות הברית, אמרה גודמן שהיא רוצה לפתוח מחדש את בתי הקזינו והמלונות של לאס וגאס. כאשר נשאלה לגבי הנהלים הדרושים כדי להבטיח את בטיחות הלקוחות, אמרה שזו לא אחריותה והיא תלויה בעסקים. במהלך הראיון עם קופר, גודמן הטילה ספק בהשפעה של ריחוק חברתי, ואמרה שלאס וגאס "הציעה להיות קבוצת בקרה" כדי לבדוק מה יקרה אם בתי הקזינו ייפתחו מחדש, אך הומלץ לה שלא "מכיוון שאנשים מכל חלקי דרום נבאדה באים לעבוד בעיר". היא גם הציעה שהריחוק חברתי יהיה נתון לבדיקת פלצבו, והוסיפה "נשמח להיות הפלצבו הזה". כשקופר שאל אם היא תהיה מוכנה ללכת לאחד מבתי הקזינו אם הם ייפתחו מחדש בקרוב, ענתה: "קודם כל, יש לי משפחה. אני לא מהמרת." עמדתותיה אלה ספגו ביקורת. דינה טייטוס, חברת בית הנבחרים של ארצות הברית מטעם מחוז הקונגרס הראשון של מדינת נבדה, הכולל את הרצועה של לאס וגאס, חלקה על גודמן ואמרה כי יש צורך להישמע לעצת המדענים לשהות בבית במידת האפשר כדי לאפשר התאוששות מוצלחת של העסקים של לאס וגאס. טייטוס הוסיפה: "ראש העיר אינה מייצגת את הסטריפ." מושל נבדה, סטיב סיסולאק, אמר "לא אתן לאזרחי נבדה, תושבי נבדה שלנו, לשמש קבוצת ביקורת, כפלצבו, איך שהיא רוצה לקרוא לזה", ושהוא לא יאפשר לעובדים "להיות במצב שהם צריכים להחליט בין העבודה שלהם למשכורת שלהם לבין החיים שלהם." קרולין גודמן נישאה לאוסקר גודמן, ולהם ארבעה ילדים מאומצים. אוסקר ג'וניור הוא רופא במרכזי הסרטן המקיפים של נבדה, רוס הוא עורך דין פלילי, אריק הוא שופט שלום בלאס וגאס, וקארה היא מטפלת זוגית ומשפחתית שעובדת גם עם נפגעי כוויות במרכז הרפואי האוניברסיטאי. קארה הייתה אחת משלושת התלמידים בכיתת הסיום הראשונה של בית הספר מדוז ב-1991. מדיה וקבצים בנושא קרולין גודמן בוויקישיתוף ניו יורק טיימס, לאס וגאס: אשתו של ראש העיר הססגוני נכנסת לנעליו, באתר הארץ, 23 ביוני 2011 קרולין גודמן, ברשת החברתית אקס (טוויטר) קרולין גודמן, ברשת החברתית אינסטגרם Carolyn Goodman, C-SPAN Carly Sauvageau, ‘I am who I am’: Vegas Mayor Carolyn Goodman known for downtown renewal, speaking her mind, The Nevada Independent, ‏12 בנובמבר 2023 Las Vegas’s power couple says goodbye to power, The Economist, ‏9 ביולי 2024 Veni, Vidi, Vici, Las Vegas! (אורכב 30.09.2011 בארכיון Wayback Machine), brynmawr.edu; accessed May 22, 2015. Mayor Carolyn G. Goodman (אורכב 27.10.2011 בארכיון Wayback Machine), lasvegasnevada.gov;. "Strategic Plan" (PDF). The Meadows School. אורכב מ-המקור (PDF) ב-2 באוקטובר 2011. {{cite web}}: (עזרה) Goldberg, Delen (7 ביוני 2011). "Carolyn Goodman easily wins race for Las Vegas mayor". Las Vegas Sun. {{cite news}}: (עזרה) Wilson, Miranda (2 באפריל 2019). "Carolyn Goodman wins her third and final term as Las Vegas mayor". Las Vegas Sun. Las Vegas, Nevada. {{cite news}}: (עזרה) "Meeting with President Obama". KTNV. 4 באפריל 2012. אורכב מ-המקור ב-4 באפריל 2012. {{cite news}}: (עזרה) "Las Vegas Mayor Carolyn Goodman endorses Joe Heck for Senate". Las Vegas Sun. Associated Press. 20 ביולי 2015. {{cite news}}: (עזרה) Morell, Casey (3 באוגוסט 2016). "Carolyn Goodman Rules Out Endorsing Clinton or Trump". KNPR. {{cite news}}: (עזרה) ארז לין, "לא נכבול את כולם בגלל מטורף אחד", באתר ישראל היום, 6 באוקטובר 2017 Brewer, Ray (12 בפברואר 2018). "Carolyn Goodman was right—Las Vegas is a great spot for major league sports". Las Vegas Sun. {{cite news}}: (עזרה) Munks, Jamie (9 באוגוסט 2017). "Dignitaries to make announcement about Las Vegas soccer team". Las Vegas Review-Journal. {{cite news}}: (עזרה) McDaniel, Mike (2024-02-06). "Las Vegas Mayor Backtracks on Surprising Oakland Athletics Statement". Sports Illustrated (באנגלית אמריקאית). Chiu, Allyson (23 באפריל 2020). "The public skewering of Las Vegas Mayor Carolyn Goodman, champion of reopening casinos". The Washington Post (באנגלית). {{cite news}}: (עזרה) Brito, Christopher (23 באפריל 2020). "Las Vegas mayor offers up city as "control group" for reopening amid pandemic". CBS NEWS (באנגלית). {{cite news}}: (עזרה) Emerson, Elaine; DeSilva, Kristen (22 באפריל 2020). "Las Vegas mayor's CNN interview on COVID-19 goes viral, faces criticism" (באנגלית). FOX5 LAS VEGAS. נבדק ב-28 באפריל 2020. {{cite news}}: (עזרה) 8NewsNow staff (22 באפריל 2020). "Local leaders, organizations respond to Mayor Goodman's comments about reopening businesses" (באנגלית). 8NewsNow LAS VEGAS. {{cite news}}: (עזרה) ראשת עיריית לאס וגאס נגד המושל: "טירוף מוחלט לסגור את בתי העסק", באתר "Hebrew News",‏ 15 באפריל 2020 Munks, Jamie (13 במאי 2017). "Carolyn Goodman is mom before mayor for adopted children". Las Vegas Review-Journal. אורכב מ-המקור ב-5 באוגוסט 2019. נבדק ב-24 באפריל 2020. {{cite web}}: (עזרה)